
1. Pasūtītājs 
SIA „Rīgas Austrumu klīniskā universitātes slimnīca”
Reģistrācijas Nr. 40003951628
Juridiskā adrese: Hipokrāta iela 2, Rīga, LV-1079, Latvija

2. Informācija par iepirkuma priekšmetu
2.1. Iepirkuma priekšmets: Hronisko pacientu aprūpes un subakūtās rehabilitācijas pakalpojumu nodrošināšana. 
Hronisko pacientu aprūpi jānodrošina pacientiem, kuriem jau iepriekš diagnosticēta kāda no nolikuma pielikumā Nr. 1 noteiktajām diagnozēm un stacionēšanas laikā nav nepieciešama sarežģīta diagnostika, ķirurģiska operācija vai cita sarežģīta ārstniecība.
2.2. Iepirkuma identifikācijas numurs: RAKUS 2024/137K.
2.3. CPV kods: 85111000-0 (Slimnīcu pakalpojumi).
2.4. Iepirkuma priekšmets NAV sadalīts daļās. Pretendentam jāiesniedz piedāvājums par visu iepirkuma priekšmetu kopā.
2.5. Pretendents nevar iesniegt piedāvājuma variantus. 

3. Piedāvājuma iesniegšanas vieta un termiņš 
3.1. Piedāvājums ar norādi “Hronisko pacientu aprūpes un subakūtās rehabilitācijas pakalpojumu nodrošināšana” jāiesniedz, nosūtot to uz elektroniskā pasta adresi iepirkumi@aslimnica.lv.  Piedāvājums jāparaksta ar drošu elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. 
3.2. Piedāvājuma iesniegšanas termiņš: līdz 2024. gada 12. novembra, plkst. 16:00. 
4. Piedāvājuma atvēršanas laiks 
4.1. Piedāvājuma atvēršana sākas tūlīt pēc piedāvājumu iesniegšanas termiņa beigām, kas norādīts Nolikuma 3.2. punktā. 
4.2. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā piecpadsmit minūtes pēc piedāvājumu iesniegšanas termiņa beigām komisijai jāiesniedz elektroniskā atslēga ar paroli šifrētā dokumenta atvēršanai.

5. [bookmark: _Toc229973843]Kontaktpersonas
5.1. Aldis Strēlnieks, Sirds asinsvadu slimību klīnika, virsārsts, tālr. +371  67042553, e-pasts aldis.strelnieks@aslimnica.lv;
5.2. Illa Mihejeva, Rehabilitācijas klīnikas vadītāja, tālr. +371 67042619, e-pasts illa.mihejeva@aslimnica.lv.

6. Līguma darbības termiņš un pakalpojuma apmaksas kārtība
6.1. Līgums stājas spēkā tā abpusējas parakstīšanas brīdī un ir spēkā līdz 2024. gada 31. decembrim.
6.2. Par veikto pakalpojumu apmaksa tiek veikta 60 (sešdesmit) dienu laikā no rēķina saņemšanas brīža. Rēķins iesniedzams, to nosūtot uz e-pasta adresi: rekini@aslimnica.lv. 


7. Kvalifikācijas un tehniskās prasības pretendentam pakalpojuma nodrošināšanai
	PRASĪBAS
	PRETENDENTA PIEDĀVĀJUMS
(aizpilda pretendents)
(Pretendents apliecina piedāvājuma atbilstību nolikumā izvirzītajām prasībām norādot tiks nodrošināts / netiks nodrošināts. Pievieno atbilstošu aprakstu, apliecinājumu.)

	[bookmark: _Hlk181789448]7.1. Atbilstība Ministru kabineta 2009. gada 20. janvāra noteikumu Nr. 60 “Noteikumi par obligātajām prasībām ārstniecības iestādēm un to struktūrvienībām” 5. sadaļā “Prasības stacionārajām ārstniecības iestādēm” un Ministru kabineta 2018. gada 28. augusta noteikumos Nr. 555 “Veselības aprūpes pakalpojumu organizēšanas un samaksas kārtība” izvirzītajām prasībām.

	

	[bookmark: _Hlk181361979]7.1.2. Nodrošina atbilstošas specialitātes (papildus sk. nolikuma 7.1.3. punktu) sertificēta ārsta un medicīnas māsas diennakts uzraudzību.

	

	7.1.3. Nodrošina, ka ārstam ir atbilstošas zināšanas un kompetence, lai nodrošinātu hronisko pacientu ārstniecību, kas nenozīmē, ka pacientus ar onkoloģisku saslimšanu var ārstēt tikai ārsts ar specialitāti onkologs.  2024. gada 24. septembra Ministru kabineta noteikumi Nr. 617 paredz, ka internista kompetencē ir “17.1. pacienta veselības stāvokļa izvērtēšana kopumā, izmantojot zināšanas alergoloģijā, arodmedicīnā, endokrinoloģijā, gastroenteroloģijā, geriartrijā, hematoloģijā, kardioloģijā, nefroloģijā, onkoloģijā, pneimonoloģijā, reimatoloģijā un neatliekamos stāvokļos medicīnā par iekšķīgo slimību etioloģiju un patoģenēzi, veikt šo slimību diagnostiku, ārstēšanu, rehabilitāciju un profilaksi; [..]”.

	

	[bookmark: _Hlk181779886]7.2. Nodrošina, ka diennakts stacionārā subakūtās  medicīniskās rehabilitācijas pakalpojumu sniegšanai ārstniecības iestādē nodarbināti šādi speciālisti, no kuriem konkrētajā specialitātē vismaz viens ir sertificēts: fizikālās un rehabilitācijas medicīnas ārsts,  fizioterapeits, ergoterapeits, audiologopēds, fizikālās un rehabilitācijas medicīnas māsa, masieris.

	

	[bookmark: _Hlk181779442]7.3. Nodrošina, ka pakalpojumu sniegšanai ārstniecības iestādē ir šādas obligātās ierīces un aprīkojums:

	

	Nodrošinot pakalpojumus pieaugušajiem:

7.3.1. tehniskie palīglīdzekļi pacientu pozicionēšanai un pārvietošanai: funkcionāla gulta (elektriski regulējuma) ar sānu aizsardzību, piegultas galdiņš, pretizgulējumu matracis, pretizgulējumu spilvens, pacienta pozicionēšanas līdzekļi izgulējumu profilaksei - ķīļi, ruļļi, spilveni, palīglīdzekļi pacientu pārvietošanai – pārcelšanas/ pagriešanas palags, pārvietošanas josta, pārsēšanas dēlis (slīddēlis); 

	

	7.3.2. telpu pieejamība pacientiem ar funkcionēšanas traucējumiem (lifti, higiēnas telpas, drošības pogas, u.c.)

	

	7.3.3. pārvietošanās tehniskie palīglīdzekļi: vertikalizators, bāzes tipa riteņkrēsls, komforta riteņkrēsls, pārvietošanās galds, staigāšanas rāmis, rollators, kvadripods/ tripods, padušu atbalsta kruķi, elkoņa atbalsta kruķi, spieķis;

	

	7.3.4. pašaprūpes tehniskie palīglīdzekļi: dušas krēsls, atbalsta rokturi pie sienām, tualetes telpā – atbalsta rokturi pie sienas un/vai pie grīdas pieskrūvējamie, pretslīdes paklāji, izlietnei ir viegli piekļūt – augšmalas ieteicamais augstums 75-80 cm, tualetes krēsls.

	

	7.4. PRETENDENTAM PAPILDUS JĀNORĀDA:

	7.4.1. konkrētas ārstniecības iestādes parametri – piemēram, profils, apjoms, dažādu nodaļu esamība, iespēja veikt laboratoriskos izmeklējumus (pēc vajadzības), EKG, radioloģiskos izmeklējumus (Rtg, USG, CT) (pēc vajadzības), 24/7 neatliekamā palīdzība. 

	

	7.4.2. Personāla (skaits, amata pozīcijas) un materiāltehniskais nodrošinājums atbilstoši Nolikumā minētajam:
7.4.2.1. Vienlaicīgi plānotais pacientu skaits: 10 -15
7.4.2.2. Ģeogrāfiskais izvietojums (attālums no Rīgas) ne tālāk kā 50 km.

	



8. Piedāvājuma noformēšana 
8.1. Piedāvājums jāiesniedz elektroniski, parakstīts ar drošu elektronisko parakstu un laika zīmogu, nosūtot piedāvājumu uz elektroniskā pasta adresi: iepirkumi@aslimnica.lv. 
8.2. Pieteikuma veidlapa (Pielikums Nr. 2) un piedāvājums jāaizpilda tikai elektroniski, kā atsevišķus elektroniskos dokumentus ar Microsoft Office 2010 (vai jaunākas programmatūras versijas) rīkiem lasāmā formātā.
8.3. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
8.4. Piedāvājumā ietvertajiem dokumentiem jābūt latviešu valodā. Ja kāds no piedāvājuma dokumentiem tiks iesniegts citā valodā, piedāvājumā jāpievieno pretendenta apliecināts tulkojums latviešu valodā.
8.5. Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā. 
8.6. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
9. Piedāvājuma vērtēšana un lēmums par līguma slēgšanas tiesību piešķiršanu
9.1. Iepirkuma komisija izvērtē piedāvājuma atbilstību nolikumā noteiktajām prasībām.
9.2. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz pretendentu veic pārbaudi saskaņā ar Starptautisko un Latvijas Republikas nacionālo sankciju likuma 11.1 pantā noteikto.
9.3. Ja iepirkuma komisija konstatē Starptautisko un Latvijas Republikas nacionālo sankciju likuma 11.1 panta izslēgšanas nosacījumus, tā rīkojas atbilstoši saskaņā ar Starptautisko un Latvijas Republikas nacionālo sankciju likuma 11.1 pantā noteikto.

Pielikumā: 
1. Pielikums Nr. 1 – Diagnožu saraksts.
2. Pielikums Nr. 2 – Pieteikuma forma dalībai iepirkumā.


Iepirkumu komisijas priekšsēdētāja	I. Lange

